kardosdrur/scandi-wiki huggingface dataset:
Korssting

Korssting  er en populær form for broderi. Trådene krydser hinanden. Andre teknikker er petitpoint, 
grospoint, hardangersyning, hedebosyning og hulsøm. Korssting er et broderisting i gruppen af krydssting, der rummer mange forskellige sting som for eksempel flettesting og heksesting. Krydssting kan kun sys i hånden og regnes derfor som eksklusive. Korssting er et meget udbredt sting, der sys i alle egne af verden. I Danmark har korssting en lang historie og er formentlig det mest syede broderisting i dag

Broderi

fr:Broderie#Le point de croix
Bølget tæppemos

Bølget tæppemos (Plagiothecium undulatum) er et almindeligt mos i Danmark, især i nåleskove. Det videnskabelige artsnavn undulatum kommer af det latinske undula 'lille bølge'.

Kilder 
 Andersen, A.G. et al. Den danske mosflora. I. Bladmosser, 1976, Gyldendal, .

Eksterne henvisninger 

Plagiotheciaceae
Planter i Danmark
Plagiotheciaceae

Plagiotheciaceae er en familie af mosser med kun to slægter. Den ene findes i Danmark.

 Plagiothecium
Tidligere blev også slægterne Herzogiella (Pølsekapsel), Taxiphyllum (Trådmos) og Isopterygium (Ynglegren) regnet til familien Plagiotheciaceae. Nu bliver Herzogiella og Taxiphyllum henført til Hypnaceae, mens Isopterygium henføres til Pylaisiadelphaceae.

Noter

Kilder 
 Mogensen, G.S. & Goldberg, I. Danske navne for Tørvemosser, Sortmosser, og Bladmosser der forekommer i Danmark, 2005. PDF-dokument

 
Mosfamilier
Anders Malling

Anders Christopher Malling (født 25. februar 1896 i Randers, død 1. marts 1981 i Sorø) var en dansk sognepræst i Brøns, salmeforsker og i 1930'erne et fremtrædende medlem af Danmarks Nationalsocialistiske Arbejderparti og senere partifører af Dansk Folkefællesskab. Han forlod dansk politik i 1940 og var ikke aktiv nazist under besættelsen. I 1935 udgav han bogen Nationalsocialismen og Kirken.

Efter krigen beskæftigede Malling sig primært med salmeforskning og sad fra 1945 til 1952 i Salmebogskommissionen, som udarbejdede den autoriserede salmebog af 1953. Malling udgav 1960-78 det omfattende værk Dansk salmehistorie I-VIII. 1961 blev han Ridder af Dannebrog.

Anders Malling var søn af gartner Andreas Christopher Malling (1830-99) og Jensine Simonsen (1864-1940). Han giftede sig den 4. september 1921 i Sankt Mortens Kirke (Randers) med Johanne Henckel Bachmann, datter af boghandler Johannes Bachmann (1857-1937) og Anna Mollerup (1865-1913).

Kilder 
 Biografi i Dansk Biografisk Leksikon

Præster fra Danmark
Politikere fra Danmarks Nationalsocialistiske Arbejderparti
Personer fra Randers
Faglitterære forfattere fra Danmark
Riddere af Dannebrog
Personer i Kraks Blå Bog (afdøde)
Personer i Dansk Biografisk Leksikon
Dansksprogede forfattere fra Danmark
Studenter fra Randers Statsskole
Tæppemos

Plagiothecium (Tæppemos) er en slægt af mosser med omkring 110 arter udbredt over hele verden. Ni arter findes i Danmark. Plagiothecium betyder 'med nikkende kapsel', fra græsk plagios 'skæv' og thekion 'lille hylster'.

 Hulbladet tæppemos Plagiothecium cavifolium
 Grantæppemos Plagiothecium curvifolium
 alm. tæppemos Plagiothecium denticulatum
 Retkapslet tæppemos Plagiothecium laetum
 Spinkel tæppemos Plagiothecium latebricola

 Lundtæppemos Plagiothecium nemorale
 Mosetæppemos Plagiothecium ruthei
 Gylden tæppemos Plagiothecium succulentum
 Bølget tæppemos Plagiothecium undulatum

Kilder 
 Smith, A. J. E. The Moss Flora of Britain and Ireland, 2004, Cambridge University Press, 
 Mogensen, G.S. & Goldberg, I. Danske og latinske navne for mosser, der forekommer i Danmark, 2005. pdf-dokument
 Jenssen, J. Ordbog for Gartnere og Botanikere, 1944, G.E.C. Gads Forlag, København

Mosslægter
Plagiotheciaceae
Forsvarets Medalje for Fremragende Tjeneste

Forsvarets Medalje for Fremragende Tjeneste er en dansk militærmedalje. 

Medaljen er indstiftet i 2010 og kan af Forsvarschefen tildeles til soldater eller civilt ansatte i Forsvaret der har gjort en ekstraordinær indsats for det danske Forsvar. Medaljen kan ligeledes tildeles udenlandske statsborgere der har gjort en særlig ekstraordinær indsats for Danmark.

Medaljen er rund og lavet af sølv. På forsiden er rigsvåbnets tre løver og ni søblade, mens der på bagsiden er indgraveret et årstal og sted omkranset af et egeløv. Medaljen er ophængt i et hvidt krydsbånd med to røde brede striber.

Ved en yderligere tildeling vil medaljen blive påhæftet et egeløv af sølv på krydsbåndet og ved en tredje tildeling vil egeløvet være af guld.

Referencer

Eksterne henvisninger 
 retsinformation.dk: Cirkulære om tildeling af Forsvarets Medalje for Fremragende Tjeneste

Ordener, dekorationer og medaljer fra Danmark
Danmarks militær
Etableret i 2010
Catalonien Rundt 2012

Catalonien Rundt 2012 var den 92. udgave af Catalonien Rundt, og foregik fra 19. marts til 25. marts 2012 i Catalonien i Spanien.

Hold 
Fem kontinentalhold stillede til start udover de atten ProTour-hold.

Etaper

1. etape 

19. marts 2012 — Calella til Calella, 138.9 km

2. etape 

20. marts 2012 — Girona til Girona, 161 km

3. etape 
21. marts 2012 — La Vall d'en Bas til Canturri, 154.2 km

4. etape 
22. marts 2012 — Tremp til Ascó, 199 km

5. etape 
23. marts 2012 — Ascó til Manresa,207.1 km

6. etape 

24. marts 2012 — Sant Fruitós de Bages til Badalona, 169.4 km

7. etape 

25. marts 2012 — Badalona til Barcelona, 119.8 km

Trøjernes fordeling gennem løbet

Noter

Kilder 

UCI World Tour 2012
2012
Engelsborg (Viborg)

Engelsborg er en bydel i det nordvestlige Viborg. Området består primært af villaer og rækkehuse, men også flere virksomheder, en børnehave og en kirke ligger i området. Katrinehaven er under opførsel i det vestlige Engelsborg og forventes at kunne åbne i 2013.

Lokaliteter i Viborg Kommune
Houlkær

Houlkær er en forstad øst for Viborg centrum, og grænser op til Overlund. I området findes blandt andet Viborg Gymnasium og HF, Houlkær Kirke, Houlkær Fodboldklub og Medieskolen, ligesom det store boligområde Houlkærvænget findes i Houlkær.

Eksterne henvisninger 
 Houlkær – en ny bydel ved Viborg  på viborghistorie.dk
 Houlkærportalen
Houlkær Fodboldklub - Fodbold øst for søerne

Viborg
Bydele og forstæder i Danmark
Flandern Rundt 2013

Flandern Rundt 2013 var den 97. udgave af den belgiske cykelklassiker Flandern Rundt, og kørtes i 100-året for den første udgave. Løbet blev afholdt søndag den 31. marts 2013 med start i Brugge og mål i Oudenaarde i Østflandern. Løbet er det ottende i UCI World Tour 2013.

På løbets næstsidste stigning, Oude Kwaremont, satte Fabian Cancellara pres på feltet så kun Peter Sagan kunne følge med. De hentede polakken Michał Kwiatkowski, der havde været i udbrud en stor del af dagen, lige før toppen. Jürgen Roelandts, der tidligere havde kørt op til udbryderne, lå forrest som den eneste foran Cancellara og Sagan, men blev hentet kort før den sidste stigning Paterberg. På denne stigning kørte Cancellara væk fra Sagan og kunne dermed vinde sit andet Flandern Rundt.

En af de andre favoritter, Tom Boonen, styrtede efter ca. 20 km og udgik idet han blev kørt på hospitalet.

Peter Sagan udløste, ved præmieceremonien, en mindre storm på de sociale medier, da han tog en af kyssepigerne på bagdelen.

Deltagende hold 
På grund af at Flandern Rundt er en del af UCI World Tour, er alle 18 UCI ProTour-hold automatisk inviteret og forpligtet til at sende et hold. Derudover kan løbsarrangøren inviterer et antal hold fra lavere rækker.

Resultat

Kilder

Eksterne henvisninger 
 Flandern Rundts officielle hjemmeside   
 Resultat 2013

2013
UCI World Tour 2013
La Flèche Wallonne 2013

La Flèche Wallonne 2013 var den 77. udgave af det belgiske cykelløb La Flèche Wallonne. Løbet blev kørt onsdag den 17. april 2013 med start i Charleroi og mål i Huy i Vallonien. Det var løb nummer 12 ud af 29 i UCI World Tour 2013.

Deltagende hold 
På grund af at La Flèche Wallonne er en del af UCI World Tour, er alle 18 UCI ProTour-hold automatisk inviteret og forpligtet til at sende et hold. Derudover kan løbsarrangøren ASO inviterer et antal hold fra lavere rækker.

Resultat

Eksterne henvisninger 

 Fleche Wallonnes officielle hjemmeside på letour.fr  

UCI World Tour 2013
2013
Grøndalsvænge

Haveboligforeningen Grøndalsvænge i Vanløse i København blev oprettet ved en stiftende generalforsamling i København den 26. november 1911.

Historie 
Husene i Grøndalsvænge var dels enkelthuse, dels dobbelthuse, idet hver lejlighed bestod af forstue, dagligstue, spisestue og køkken (samt et toiletrum) i stueetagen, soveværelse og loftsrum, der kunne inddrages til værelse, i tagetagen. Husene havde kælder og havde så vidt muligt et ensartet præg, opførte med tage af røde vingesten, karnapper og hvide stakitter.

Grundenes størrelse var fra 320 m2 til 600 m2.

Grøndalsvænge blev opført efter en samlet plan. Vejnettet var gennemgående. Der var ingen pladser.

Arkitekterne bag projektet var Poul Holsøe og Jesper Tvede som blev anbefalet på baggrund af Holsøes byggeri Fruens Vænge i Holbæk. Projektet er præget af Bedre Byggeskik-stilen.

Grøndalsvænge blev bygget i fire sektioner mellem 1914 og 1928, og 5. maj 1928 var der rejsegilde for det sidste hus. Den samlede anlægssum for de 390 huse (inkl. fællesbygning) var på kr. 8.362.000 i datidens mønt.

I 1922 blev der stillet forslag om en social fond for medlemmerne og denne blev realiseret i 1930 for at hjælpe de økonomisk dårligt stillede i foreningen.

Ved foreningens stiftelse pålagde kommunen andelshaverne en tilbagekøbsklausul, som medlemmerne frikøbte sig fra i forbindelse med en generalforsamling i 2004.

Eksterne henvisninger 
 Foreningens hjemmeside

Litteratur 
 Lisbet Balslev Jørgensen (red. Hakon Lund): Danmarks Arkitektur: Enfamiliehuset, 2. udgave, Viborg: Gyldendal 1985. 
 Lars Cramer-Petersen: Bogen om Grøndal, Underskoven 2010. 
 Inge-Lis Bruun m.fl.: Haveboligforeningen Grøndalsvænge, Jubilæumsskrift, 1911-1986 (Tryk: Eiler Eilertsen, København 1986)
 Henry Voss: Grøndalsvænge - En hundredårig haveboligforening i København, Det Danske Idéselskab 2011. 
 Peter Olesen: Overraskende København, Gyldendal 2011. 

Byplanlægning i Danmark
Foreninger i København
Etableret i 1911
Kvarterer i Vanløse
Madison De La Garza

Madison Rose De La Garza (født 28. december 2001 i Dallas, Texas, USA) er en amerikansk børneskuespiller. Hun er bedst kendt for sin rolle som Juanita Solis i Desperate Housewives. Hun er datter af Eddie De La Garza og Dianna Bonheur Hart De La Garza. Hun er halvsøster til sangerinden og skuespillerinden Demi Lovato.

Filmografi

Eksterne henvisninger 
 

Børneskuespillere fra USA
Skuespillere fra Texas
personer fra Dallas
Milano-Sanremo 2013

Milano-Sanremo 2013 er den 104. udgave af den italienske cykelklassiker Milano-Sanremo. Løbet bliver afholdt søndag den 17. marts 2013 med start i Milano og mål i Sanremo. Længden på løbet er 298 km. Det er løb nummer 4 ud af 29 i UCI World Tour 2013.

Deltagende hold 
På grund af at Milano-Sanremo er en del af UCI World Tour, er alle 18 UCI ProTour-hold automatisk inviteret og forpligtet til at sende et hold. Derudover inviterer arrangøren RCS Sport yderlige syv hold til løbet. Dermed bliver der i alt 200 ryttere i feltet med otte på hvert hold.

Resultat

UCI World Tour 2013
2013
Juanita Solis

Juanita Solis er en fiktiv rolle i serien Desperate Housewives, spillet af skuespiller Madison De La Garza.

Juanita Solis er datter af Gabrielle Solis og Carlos Solis, hun er ved et tilfælde blevet ombyttet ved fødslen.

Eksterne henvisninger 

Personer fra Desperate Housewives
Gent-Wevelgem 2013

Gent-Wevlegem 2012 er den 75. udgave af det belgiske cykelløb Gent-Wevelgem. Løbet bliver afholdt søndag den 24. marts 2013 med start i Deinze og mål i Wevelgem i Vestflandern. Løbet er det syvende i UCI World Tour 2013.

Deltagende hold 
På grund af at Gent-Wevlegem er en del af UCI World Tour, er alle 18 UCI ProTour-hold automatisk inviteret og forpligtet til at sende et hold. Derudover kan løbsarrangøren inviterer et antal hold fra lavere rækker.

Resultat

UCI World Tour 2013
2013
Medaljen for Udmærket Lufttjeneste

Medaljen for Udmærket Lufttjeneste er en dansk medalje indstiftet den 30. maj 1962. Medaljen kan tildeles piloter eller andre besætningsmedlemmer efter en lang og flot karriere der har tjent som et inspirerende eksempel for andre, eller ydet en fortjenstfuld indsats ved en enkelt lejlighed under særligt kritiske forhold, især ved redning af menneskeliv og materiel ved en koldblodig og dristig indsats hvor der ikke blev taget en utilbørlig risiko for eget eller besætningsmedlemmers liv og førlighed.

Tildeling af medaljen foregår efter kongelig resolution efter Forsvarsministerens indstilling.

Medaljen er rund, af sølv og er på forsiden præget af kong Frederik 9.s navnetræk omkranset af teksten "For udmærket lufttjeneste". Bagsiden er præget af teksten "Fortjent". Medaljen er ophængt i et rødt og hvidt diagonalstribet krydsbånd. Tildeles medaljen for 2. gang, påhæftes det pågældende værns mærke på et spænde i sølv på medaljens krydsbånd og i modsætning til andre medaljer må denne bæres til civil påklædning til højtider.

Medaljen er skabt af medaljør Harold Simonsen og bliver præget af Den Kgl. Mønt.

Referencer

Eksterne links 
 Forsvarets historie: Medaljen for Udmærket Lufttjeneste
 Retsinformation: Cirkulære om tildeling af medaljen for udmærket     lufttjeneste i forsvaret
 Forsvaret: Forsvarets medaljer
 Ordenshistorisk Selskab: Båndguide

Ordener, dekorationer og medaljer fra Danmark
Danmarks militær
Etableret i 1962
Martin Tyler

Martin Tyler (født 14. september 1945 i Chester) er en engelsk fodboldkommentator, der blev stemt til at være FA Premier League-kommentator i dette årti. Han er også træner for Isthmian League Premier Division-holdet Kingstonian. 
Han har også deltaget i en velgørenhedskamp, hvor han stolt hævdede at have scoret på et indlæg fra Andy Gray.

Martin Tyler er bedst kendt i Danmark fra spilserien FIFA, hvor hans velkendte stemme har kommenteret på utallige kampe i danske TV-stuer

Referencer 

Tv-personligheder fra Storbritannien
Personer fra Chester
Vilhelm Skousen

Vilhelm Skousen (23. marts 1908 – 29. maj 1986) var en dansk fodboldleder, der var formand for Dansk Boldspil-Union (DBU) i perioden 1965 til 1977.

Karriere 
Skousen var hele livet tilknyttet Boldklubben Frem fra Valby. Han begyndte at spille fodbold som ganske ung, og som ynglingespiller i sommeren 1926 fik han første berøring med klubbens førstehold, da han kom med på en træningssamling på Fyn. Den 14. april 1929 fik han debut for klubbens bedste hold, da han kom på banen i en udekamp mod Akademisk Boldklub. Efter flere år som reservespiller, blev han i 1933 fast mand i startopstillingen. Den sidste kamp for BK Frem kom den 16. april 1937 i en hjemmekamp mod B. 1903. Vilhelm Skousen spillede 63 turnerings- og pokalkampe for BK Frem. 

Da Skousens aktive karriere sluttede, blev han i 1938 medlem af klubbens bestyrelse. Ved et formandsskifte året efter, blev Skousen valgt som næstformand. Da Boldklubben Frems formand Bernhard Langvold i 1949 trak sig tilbage, blev det Vilhelm Skousen der blev ny formand. 

I 1965 stillede Vilhelm Skousen op til formandsvalget i Dansk Boldspil-Union. Han vandt valget og afløste Ebbe Schwartz som formand for landets fodboldforbund. Skousen sad på formandsposten indtil februar 1977, hvor han trådte tilbage på grund af alder.

Referencer 

Formænd for Dansk Boldspil-Union
Fodboldspillere fra Danmark
Fodboldspillere fra Boldklubben Frem
Danskere i 1900-tallet
Hæderstegnet for god tjeneste ved Hæren

Hædertegnet for god tjeneste ved Hæren er en dansk hædersbevisning der tildeles ansatte i Hæren der opnår 25 års tjenestetid med ulastelig vandel. Medaljen blev indstiftet den 26. september 1945, hvorfor den kun uddeles på denne dag hvert år.

Medaljen er lavet af sølv, er rund og bærer kong Christian 10.s navnetræk med omskriften "26. september 1870" og "For god tjeneste". På bagsiden er der indskrevet ordet "Fortjent" omgivet af en egeløvskrans. Den er ophængt i et rødt krydsbånd med en hvid stribe i midten. Ved i alt fyrre års tjeneste tilføjet et egeløv af guld på krydsbåndet.

Se også 
 Hæderstegnet for god tjeneste ved Søetaten
 Hæderstegnet for god tjeneste ved Flyvevåbnet
 Forsvarets hæderstegn for God Tjeneste

Referencer

Eksterne links 
 Cirkulære om tildeling af Hæderstegnet for god tjeneste ved hæren
 Forsvaret: Forsvarets medaljer

Ordener, dekorationer og medaljer fra Danmark
Hæren
Etableret i 1945
E3 Harelbeke 2013

E3 Harelbeke 2013 (også kendt som E3-Prijs Vlaanderen) var den 56. udgave af det belgiske cykelløb E3 Prijs Vlaanderen. Løbet blev kørt fredag den 22. marts 2013 med start og mål i Harelbeke i Vestflandern. Det var løb nummer 6 ud af 29 i UCI World Tour 2013.

Deltagende hold 
Fordi E3 Harelbeke er en del af UCI World Tour, var alle 18 UCI ProTour-hold automatisk inviteret og forpligtet til at sende et hold. Derudover inviterede ASO et antal hold fra lavere rækker.

UCI World Tour 
E3 Harelbeke er i kategori 4 på UCI World Tour 2013 og giver følgende point til det samlede årsresultat:

Resultat

Eksterne henvisninger 
 E3 Harelbekes officielle hjemmeside

Referencer 

UCI World Tour 2013
2013
Ogun (delstat)

Ogun er en delstat i den sydvestlige del af Nigeria, lige nord for Lagos og med grænse til Benin mod vest. Den blev oprettet i 1976.

I delstaten er hovederhvervet landbrug, med avl af blandt andet ris, majs, maniok, yams, bananer, tobak og bomuld. Der er også noget skovbrug og industri som omfatter forædling af landbrugsprodukter samt produktion af bildæk, plast- og aluminiumsprodukter. Hovedstaden Abeokuta er et vigtigt markedscentrum samt vej- og jernbaneknudepunkt for trafik til og fra Lagos.

Eksterne kilder og henvisninger 

 Delstatens officielle websted 
 Om Ogun  på nigerianstat.gov.ng

Nigerias delstater
Hæderstegnet for god tjeneste ved Flyvevåbnet

Hæderstegnet for god tjeneste ved Flyvevåbnet er en dansk hædersbevisning der tildeles ansatte i Flyvevåbnet der opnår 25 års tjenestetid med ulastelig vandel. Medaljen blev indstiftet den 11. marts 1953, hvorfor den kun uddeles på denne dag hvert år.

Medaljen er lavet af sølv, er rund og bærer kong Frederik 9.s navnetræk med omskriften "11. marts 1953" og "For god tjeneste". På bagsiden er der indskrevet ordet "Fortjent" omgivet af en egeløvskrans. Den er ophængt i et rødt krydsbånd med en hvid stribe i midten. Ved i alt fyrre års tjeneste tilføjet et egeløv af guld på krydsbåndet.

Se også 
 Hæderstegnet for god tjeneste ved Søetaten
 Hæderstegnet for god tjeneste ved Hæren
 Forsvarets hæderstegn for God Tjeneste

Referencer

Eksterne links 
 Cirkulære om tildeling af Hæderstegnet for god tjeneste ved Flyvevåbnet
 Forsvaret: Forsvarets medaljer

Ordener, dekorationer og medaljer fra Danmark
Flyvevåbnet
Etableret i 1953
Køge Support

Køge Support var Køge Boldklubs officielle fanklub. I 2009 gik Køge Support sammen med Herfølge Support om at oprette HB Køges officielle fanklub HB Køge Support, som også er kendt som Svanerne.

Fanklubber fra Danmark
Fodboldfanklubber
Finn Lambek

Finn Lambek (født 3. oktober 1957) er en tidligere dansk fodbolddommer fra Bramming. Han dømte i Superligaen fra 1991 til 1999, hvor det i alt blev til 131 kampe. Han debuterede i Superligaen d. 14. april 1991 i kampen mellem Silkeborg IF og OB, der endte 2-2.

Efter at være stoppet som aktiv fodbolddommer fungerer Lambek nu som udvikler for dommerne i Superligaen. Han er desuden aktiv i DBU Jyllands dommerudvalg.

Eksterne henvisninger 
 Finn Lambek, all-time statistik  Superstats.
 Palmarès  worldreferee.com

Referencer 

Fodbolddommere fra Danmark
Haveboligforening

Ved en haveboligforening forstås en forening, der havde til formål at skaffe sine medlemmer en havebolig, det vil sige en villa.

Baggrund 
I 1898 havde englænderen Ebenezer Howard udgivet bogen Tomorrow, a Peaceful Path to Real Reform, fulgt op i 1902 af en revideret udgave: Garden Cities of Tomorrow, hvori han argumenterede for, at den jævne befolkning skulle ud af storbyens slum og bosætte sig i havebyer, det vil sig boligbyer i forholdsvis kort afstand af storbyen men med gode færdselsforbindelser, så at arbejde i storbyen fortsat var muligt.

I Danmark 
Disse tanker vandt genklang i flere lande, blandt andet i Danmark, og i 1911 blev af Selskabet for Sundhedspleje i Danmark udsat et præmie på 1.000 kroner for det bedste forslag til et "Skitseret Forslag til en dansk Haveby".

Ret hurtigt blev der også taget skridt til at finde en organisationsform til fremme af havebolig-tanken, og der oprettedes ret hurtigt flere sådanne selskaber, hvis mål var at opføre dobbelthuse for derved at muliggøre udlejning og gøre finansieringen af byggeriet så overkommelig som muligt. Lovgivningsmæssigt betød fornyelsen af loven om statslån til byggeforeninger i 1898, at der blev skaffet en begyndende finansieringsmulighed, og det førte til oprettelsen af følgende byggeforeninger i Københavnsområdet:
 Valby og Omegns Byggeforening (stiftet 1898) Overbys Allé-Hartmanns Allé.
 Valby Arbejderes Byggeforening (stiftet 1898) Søndre Allé-Nordre Allé.
 Venners Hjem (stiftet 1898) Trekronergade.
 Godthaab (stifter 1898) Badensgade.
 Enigheden (stiftet 1898) Enigheds Allé-Brønshøjholm Allé.
 Frederiksberg Arbejderes Byggeforening (stiftet 1898) Folkets Allé.
 Kløverbladet (stiftet 1899) Kløverbladsgade-Trekronergade
 Fremad (stiftet 1899) Grækenlandsvej-Fremads Allé
 Gimle (stiftet 1899) Tingvalla Allé-Gimles Allé
 Taarnby Villaby (stiftet 1900)
 Valhal (stiftet 1901) Baggersvej
 Bien (stiftet 1902) Biens Allé
 Broderskabet (stiftet 1902) Ahrenkildes Allé-Krudtmøllegårds Allé
 Selveje (stiftet 1903) Nørretofte Allé-Selveje Allé
 Lyset (stiftet 1910)
 Grøndalsvænge (stiftet 1911)
 Præstevangen (stiftet 1912)
 Frederiksberg Kommunale Funktionærers Boligforening (stiftet 1913)

I 1912 stiftedes Dansk Haveboligforening.

Litteratur 

 Lisbet Balslev Jørgensen: "Enfamiliehuset" (Hakon Lund (red.): Danmarks Arkitektur; 2. udgave; København: Gyldendal 1985. 

Byplanlægning
Foreninger
Luigi Costigliolo

Luigi Costigliolo (født 24. april 1892, død 22. august 1939) var en italiensk gymnast, som deltog i OL 1920 i Antwerpen. 

Costigliolo stillede ved OL 1920 op i mangekamp for hold. I holdkampen, der var på programmet for anden og sidste gang, var han med til at sikre, at italienerne vandt guld. De opnåede 359,855 point, mens Belgien på andenpladsen fik 346,765 point og Frankrig på tredjepladsen 340,100 point.

Hans bror Carlo Costigliolo var også med på holdet.

Luigi Costigliolo var også aktiv gymnast inden første verdenskrig og havde deltaget i internationale stævner siden 1909. Han havde vundet flere individuelle konkurrencer i 1913 og 1914.

Referencer

Eksterne henvisninger 
 

Gymnaster fra Italien
Deltagere for Italien ved sommer-OL 1920
Olympiske mestre fra Italien
Roberto Ferrari (gymnast)

Roberto Ferrari (født 8. december 1890, død 27. september 1954) var en italiensk gymnast, som deltog i OL 1920 i Antwerpen. 

Ferrari stillede ved OL 1920 op i mangekamp for hold. I holdkampen, der var på programmet for anden og sidste gang, var han med til at sikre, at italienerne vandt guld. De opnåede 359,855 point, mens Belgien på andenpladsen fik 346,765 point og Frankrig på tredjepladsen 340,100 point.

Referencer

Eksterne henvisninger 
 

Gymnaster fra Italien
Deltagere for Italien ved sommer-OL 1920
Olympiske mestre fra Italien
Team Zulu

Team Zulu er Danmarks første indvandrercykelhold, der blev dannet i 2012 i samarbejde med TV2 Zulu. De er efter deres egne overskrifter "verdens værste cykelhold". De tidligere cykelryttere Brian Holm og Michael Sandstød er henholdsvis sportsdirektør og træner for holdet.
Idéen ved Team Zulu var, at det skulle være en efterfølger til 2004-programmet FC Zulu, der havde samme koncept – bare med et fodboldhold, der havde Mark Strudal som træner.

I afsnit 5 trak Haydar Aldani sig fra holdet pga. manglende kærlighed for cykelsporten.

Ryttere 

 Haydar Aldani trak sig fra Team Zulu i afsnit 5

Cykelsport i Danmark
Tv-programmer fra TV 2 Zulu
Sportsprogrammer fra Danmark
Realityshows fra Danmark
Danske tv-serier fra 2010'erne